Ngohe Aromatawai: Ka tata a runga, ka roa a raro

**Paerewa Paetae Ngā Toi Puoro 91860:** Te tātari i ngā tikanga toi taketake o ngā toi puoro

**Aronga:** Ngā Toi Puoro 3.1A v1

**Whiwhinga:** 4

**Te Horopaki**

Ko tāu nā mahi he āta tātari i tētahi whakaaturanga o ngā tikanga toi taketake o te puoro i ngā wā o mua e whaitake tonu ana ki ngā mahi o nāianei.

Māu tētahi toi puoro e whiriwhiri ki te tātari i ngā mahi a te kaipuoro o mua, arā, te tito puoro, te whakaatu me te tuku i te titonga puoro, te whakatangi taonga puoro rānei.

Ka aromatawaingia tāu kaha ki te tātari i tētahi whakaaturanga o ngā tikanga toi taketake o te puoro me ngā kaupapa toitū ka hua mai hei ara tonu i te mahi toi puoro.

**Hei Mahi**

Rangahautia ngā momo āhuatanga motuhake o te puoro e ahu mai ai i tō whiringa kaupapa. Hei tauira:

* ngā oro tangi o te kōauau
* te huinga oro e hanga ai i te rangi ki tētahi oriori
* te ūngeri o ngā pahū Kuki Airani
* te hiringa o te taiao ki te kaipuoro.

Ka whakamārama i ngā tikanga taketake o te rangahau ki tētahi whakaaturanga. Ka whakaatu i ngā tauira o ngā tikanga me ngā āhuatanga ki te akomanga mēnā e taea ana.

Me whai whakaaro ki ngā āhuatanga me ngā pēhitanga o te ao a te kaipuoro o mua.

Whakataki kōrero e whakaatu ana i te uaua, te ngāwari, ngā rerekētanga rānei o ngā tikanga toi taketake o ēnei rā.

Whakataki kōrero mō te whakamahi tikanga toi taketake ki roto i āu mahi puoro.

**Taunakitanga:** **Ngā Toi Puoro 91860 Ka tata a runga, ka roa a raro**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| Ka whakamārama i ngā tikanga toi taketake o ngā toi puoro me te pūtakenga mai o aua tikanga. Ka whakatau whakaaro mō te āhua o ngā tikanga toi taketake o āianei, o anamata hoki, ka taunaki ai.*Hei tauira:**Kua whakamārama i ngā tikanga toi taketake o te mahi puoro o mua, o nāianei hoki.**Kua tautohu i ngā tātaringa o ngā tikanga toi taketake i ahu mai ai i te rangahau me te taunaki hoki.**Kua tautohu i ngā tikanga toi taketake i roto i te mahi toi puoro.* | Ka whakatau whakaaro mō te āhua o ngā tikanga toi taketake o ngā toi puoro o āianei, o anamata hoki, mā te whakatauira me te whakataurite ki tikanga kē atu.*Hei tauira:**Kua whakaputa whakaaro me ngā whakamārama ki ngā tikanga toi taketake o te mahi puoro o mua, o nāianei hoki.**Kua whai whakaaro te tātaringa o ngā tikanga toi taketake i ahu mai ai i te rangahau, ā, kua whiriwhiri tauira hei āta taunaki.* *Kua tātari me te tautohu i ngā tikanga toi taketake e whaihua ana ki te kaipuoro.* | Ka tino mātau te whakatau whakaaro mō ngā āhuatanga o roto, o waho hoki e whakarerekē ai pea i te āhua o ngā tikanga toi taketake o ngā toi puoro o anamata mā te whakatauira me te whakataurite.*Hei tauira:**He whānui ngā kaupapa i puta i te rangahau e whakaatu ai i tana mārama ki ngā tikanga toi taketake e whaihua tonu ana ki te mahi puoro o nāianei.**Kua whaitake anō ngā tātaringa o ngā tikanga toi taketake i ahu mai ai i te rangahau, ā, kua whiriwhiri tauira huhua hei āta taunaki.**Kua whakaatu i tana āhei ki te tātari me te whiriwhiri i ngā tikanga toi taketake e whaihua ana ki te kīnaki i āna mahi toi puoro.* |